Query: Es poden cancel·lar deutes amb l'Administració Pública?
Context: Aquest és un tema que preocupa especialment als autònoms, que solen arrossegar molt deute amb l'Agència Tributària i amb la Seguretat Social.
Doncs bé, sí que es cancel·laran. La diferència està en que, amb les entitats bancàries i altres tipus de creditors podem arribar a cancel·lar el 100% del deute i en canvi amb l'Agència Tributària i amb la Seguretat Social, haurem de satisfer aproximadament un 30% del deute que mantenim amb elles.
I aquí hem de fer dos apunts importants:
En primer lloc, si bé el Nou Text Refós de la Llei Concursal que va entrar en vigor al setembre de 2020, tracta d'impedir que es cancel·li la totalitat del deute, no és menys cert que els nostres jutjats i tribunals sotmeten el deute a un pla de pagaments per un període de 5 anys. Transcorregut aquest termini quedarà definitivament cancel·lat la totalitat del deute, tot i no haver pogut complir el pla de pagaments sempre que s'hagi destinat la meitat dels ingressos embargables al pagament d'aquest.
En segon lloc, i d'especial rellevància, cal destacar que l'any 2019 es va aprovar una Directiva Europea sobre reestructuració i insolvència, que estableix l'obligació que els empresaris i autònoms tinguin accés a un procediment que pugui desembocar en la plena cancel·lació de deutes, és a dir, la cancel·lació total dels deutes, inclosos els de Hisenda i Seguretat Social. Aquesta normativa europea sobre reestructuració i insolvència ha de ser adaptada al nostre ordenament jurídic abans del 17 de juliol de 2021.